Hivatalos Lap L 116 , 22/04/2004 o. 0009 - 0014



A Bizottság 740/2004/EK rendelete (2004. április 21.) a Cseh Köztársaságra, Észtországra, Ciprusra, Lettországra, Litvániára, Magyarországra, Máltára, Lengyelországra, Szlovéniára és Szlovákiára alkalmazandó átmeneti vidékfejlesztési intézkedések tekintetében az 1257/1999/EK tanácsi rendelet alkalmazására vonatkozó szabályok megállapításáról szóló 141/2004/EK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére, és különösen annak 2. cikke (3) bekezdésére, tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára, és különösen annak 41. cikke első bekezdésére, mivel: (1) Az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet [1] 33j. cikke a máltai teljes munkaidős mezőgazdasági termelők számára különleges ideiglenes támogatás nyújtását írja elő. A máltai hatóságok által szolgáltatott információk alapján, a 141/2004/EK bizottsági rendelet [2] keretében meg kell állapítani a felső határokat a kifizetések meghatározott három típusára. (2) Az 1257/1999/EK rendelet 33l. cikkének (2a) és (2b) bekezdése eltéréseket állapít meg az említett rendelet 21a., 21b. és 21c. cikkében megállapított, az előírások teljesítésével kapcsolatos intézkedésre vonatkozó egyes rendelkezésektől. Ezen eltérések alkalmazására részletes szabályokat kell megállapítani. (3) Ezen kívül a vidékfejlesztési intézkedéseknek a 141/2004/EK rendelet II. mellékletében található listáját hozzá kell igazítani az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló 1257/1999/EK tanácsi rendelet alkalmazására vonatkozó részletes szabályok megállapításáról szóló bizottsági rendelettervezet II. mellékletének 8. pontjában megállapított listához. (4) A 141/2004/EK rendelet II. mellékletében található pénzügyi táblázatban meg kell jelölni az "Egyéb intézkedések"-re fordított kiadásokat is. Az e cím alá tartozó intézkedési típusokat pontosítani kell. (5) Az 1257/1999/EK rendelet 33l. cikkének (4) bekezdése értelmében az erdőtüzek szempontjából veszélyeztetettnek minősülő térségek besorolását a vidékfejlesztési terv részeként kell benyújtani. A 141/2004/EK rendelet III. mellékletét ezért ennek megfelelően ki kell egészíteni. (6) A 141/2004/EK rendeletet ezért megfelelően módosítani kell. (7) Az e rendeletben előírt intézkedések összhangban vannak az Agrárstrukturális és Vidékfejlesztési Bizottság véleményével, ELFOGADTA EZT A RENDELETET: 1. cikk A 141/2004/EK rendelet a következőképpen módosul: 1. A III. fejezet a következő 5a. cikkel egészül ki: "5a. cikk Teljes munkaidős mezőgazdasági termelők Máltán Az 1257/1999/EK rendelet 33j. cikkének második albekezdésében előírt kifizetések összege nem haladhatja meg az I. melléklet A. pontjában megállapított, mezőgazdasági üzemenkénti és éves munkaerő egységenkénti felső határt." 2. "IV. FEJEZET AZ ÚJ TAGÁLLAMOKRA ALKALMAZANDÓ ELTÉRÉSEK 5b. cikk Kötelező előírások végrehajtása (1) Az 1257/1999/EK rendelet 33l. cikkének (2b) bekezdésében említett, az előírások teljesítését lehetővé tevő beruházásokkal kapcsolatos költségeket a hatáskörrel rendelkező hatóság irányadó költségek formájában határozza meg. Ezeket az irányadó költségeket az egyedi tevékenységek költségeinek meghatározását lehetővé tevő objektív kritériumok alapján számítják ki, figyelembe véve a sajátos helyi körülményeket és elkerülve a túlkompenzációt. (2) Azok a mezőgazdasági termelők, akik egy már kötelező előírás teljesítéséért az 1257/1999/EK rendelet 33l. cikkének (2b) bekezdése szerinti támogatásban részesülnek, jogosultak maradnak az említett rendelet II. címének V., illetőleg VI. fejezetében említett kompenzációs támogatásra és agrár-környezetvédelmi támogatásra a beruházási időszak alatt, feltéve, hogy megfelelnek a fenti támogatásokra való jogosultság többi feltételének, és a beruházási időszak végéig teljesítik a megfelelő előírást. 6. cikk Agrár-környezetvédelem A máltai terméskő falak fenntartására és megőrzésére szánt hektáronkénti maximális éves összeget – amelyet az 1257/1999/EK rendelet 33m. cikkének (2) bekezdése ír elő – az I. melléklet B. pontja határozza meg. 7. cikk Termelői csoportok Máltán (1) Kizárólag azok a termelői csoportok jogosultak az 1257/1999/EK rendelet 33d. cikke (3) bekezdésének harmadik albekezdésében előírt minimális támogatásra, amelyek tömörítik az ágazatban tevékenykedő termelők egy minimális százalékát, és képviselik az ágazati termelés egy minimális százalékát. (2) A támogatás minimális összegét, amelyet egy kis termelői csoport kialakításához szükséges minimumköltségek függvényében számítanak ki, az I. melléklet C. pontja határozza meg." 3. Az V. fejezet a következő 9a. cikkel egészül ki: "9a. cikk A kötelező előírások végrehajtásával kapcsolatos intézkedésre vonatkozó kérelmek és ellenőrzések Az 1257/1999/EK rendelet 33l. cikkének (2b) bekezdése szerinti támogatás tekintetében a 445/2002/EK rendelet 59. cikkében (vagy az új rendelet 67. cikkében) előírt, a programban való részvételre irányuló kérelmekre vonatkozó ellenőrzéseknek lehetővé kell tenniük annak megállapítását, hogy a beruházás valóban szükséges-e a szóban forgó előírás teljesítéséhez. Ha a programban való részvételre irányuló kérelem 10000 EUR-t meghaladó éves támogatási összegre irányul, a kérelemre vonatkozó ellenőrzésnek helyszíni ellenőrzést is magában kell foglalnia. Az e cikk első bekezdésében említett támogatás tekintetében a 445/2002/EK rendelet 59. cikkében (vagy az új rendelet 67. cikkében) előírt, a kifizetés iránti kérelmekre vonatkozó ellenőrzéseknek lehetővé kell tenniük annak megállapítását, hogy a beruházást valóban megvalósították-e. Ha a kifizetés iránti kérelem 10000 EUR-t meghaladó éves támogatási összegre irányul, a kérelemre vonatkozó ellenőrzésnek helyszíni ellenőrzést is magában kell foglalnia." 4. Az I. melléklet helyébe e rendelet I. melléklete lép. 5. A II. melléklet helyébe e rendelet II. melléklete lép. 6. A III. melléklet e rendelet III. mellékletének megfelelően módosul. 2. cikk Hatálybalépés Ez a rendelet kizárólag a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésével együtt, annak hatálybalépése napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2004. április 21-én. a Bizottság részéről Franz Fischler a Bizottság tagja [1] HL L 160., 1999.6.26., 80. o. A legutóbb a 2003-as csatlakozási okmánnyal módosított rendelet. [2] HL L 24., 2004.1.29., 25. o. -------------------------------------------------- I. MELLÉKLET " I. MELLÉKLET A Máltára vonatkozó külön intézkedésekkel kapcsolatos összegek táblázata A. Az 5a. cikkben említett felső határ Tárgy | EUR | | Teljes munkaidős mezőgazdasági termelőknek nyújtott támogatás | | | Öntözött földekre | 766 | hektáronként | Nem öntözött földekre | 213 | hektáronként | Állattenyésztő mezőgazdasági üzemekre | 67 | számosállat-egységenként | Maximális kifizetés mezőgazdasági üzemenként | 14500 | éves munkaerő egységenként | B. A 6. cikkben említett maximális összeg: Tárgy | EUR | | Maximális kifizetés a terméskő falak fenntartására és megőrzésére | 2000 | hektáronként | C. A 7. cikk második bekezdésében említett maximális összeg: Tárgy | EUR | | Termelői csoport létrehozására szolgáló támogatás | 63000 | első év | 63000 | második év | 63000 | harmadik év | 60000 | negyedik év | 50000 | ötödik év | " -------------------------------------------------- II. MELLÉKLET " II. MELLÉKLET +++++ TIFF +++++ +++++ TIFF +++++ " -------------------------------------------------- III. MELLÉKLET A 141/2004/EK rendelet III. melléklete a következőképpen módosul: 1. Az 2. szakasz a következő II. ponttal egészül ki: "II. Teljes munkaidős mezőgazdasági termelők Máltán A. Fő jellemzők: - nincs. B. Egyéb elemek: - a teljes munkaidős mezőgazdasági termelő fogalmának meghatározása." 2. A 3. szakasz helyébe a következő lép: "3. Valamennyi új tagállamra alkalmazandó eltérések I. Kötelező előírások végrehajtása A. Fő jellemzők: - azon előírások felsorolása, amelyeknél a beruházási költségeket figyelembe veszik és a szükséges beruházás leírása. B. Egyéb információk: - az irányadó beruházási költségek az egyes támogatható előírások szerint, az irányadó költségek indokolására szolgáló számításokkal, - a beruházási időszak(ok) tartama az egyes támogatható előírások szerint és a választás indokolása, - az annak igazolására szolgáló rendelkezések, hogy a "Kötelező előírások végrehajtása" nevű intézkedés keretében támogatott beruházások ki vannak zárva az 1257/1999/EK rendelet II. címének I. fejezete szerinti támogatásra való jogosultságból, - A 445/2002/EK rendelet II. melléklete (vagy az új rendelet) 12. pontjának 2. alpontja kiegészítéseképpen az e rendelet 9a. cikkének végrehajtására vonatkozó utalás. II. A mezőgazdasági termékek feldolgozásának és forgalmazásának javítása A. Fő jellemzők: - nincs. B. Egyéb információ: - az 1257/1999/EK rendelet 33l. cikkének (3) bekezdésében említett átmeneti időszakban részesülő vállalkozások felsorolása. III. Erdőgazdálkodás A. Fő jellemzők: - nincs. B. Egyéb elemek: - az erdőtüzek szempontjából veszélyeztetettnek minősülő térségek besorolása." --------------------------------------------------